བོད་བརྙན་གྱི་ཡིག་སྒྱུར་མཁན་དག་ནི།ཆེད་ལས་ཡིག་བསྒྱུར་མ་ཡིན་ནའང་།སློབ་སྦྱོང་གི་ལས་བྲེལ་ཞོར་དུ་ལྷག་བསམ་ཁོ་ནས་མ་སྐུལ་དང་བླངས་ཀྱིས་འཛམ་གླིང་གི་གྲགས་ཅན་གློག་བརྙན་དག་བོད་ཡིག་གི་ལམ་དུ་སྒྱུར་བཞིན་ཡོད།འདིའི་དམིགས་ཡུལ་གཙོ་བོ་ནི།རང་ཅག་ཁ་བ་རི་བ་དག་ཀྱང་མི་རིགས་གཞན་དང་རྒྱལ་ཁབ་གཞན་གྱི་སྔོན་ཐོན་རིག་གནས་སྒྱུ་རྩལ་དང་འཚོ་བའི་གོམས་སྲོལ་སོགས་མཉམ་དུ་ལོངས་སུ་སྤྱོད་ཐུབ་པ་དང་།གཉིས་ནས་ཉག་ཕྲ་བའི་རང་ཅག་གི་སྐད་ཡིག་ལ་ཕྱོགས་གཅིག་ནས་གསོན་ཤུགས་གསར་བ་རེ་སྟེར་ཐུབ་པའི་རེ་སྨོན་འོག་ལས་འདིར་འཇུག་བཞིན་པ་གསལ་བོ་རེད།ལས་གང་ལ་འཇུག་ཀྱང་དགེ་སྐྱོན་གཉིས་ཀའི་ཆ་ཡོད་པ་ལྟར།འདིར་ཡང་ཕྲན་ནས་ད་ཐེངས་ཀྱི་བརྙན་ཡིག་ཞུ་དག་སྐབས་ཕྲད་པའི་དོག་འཆར་འགའ་ཡིག་བསྒྱུར་པ་རྣམ་པར་དཔྱད་གཞིར་འབུལ་བ་ལ།